
Tak for muligheden for at afgive bemærkninger til udkastet til bekendtgørelse. GEUS har følgende bemærkning til udkastet.
Inden for en række miljø-, klima- og biologiske forskningsområder indgår indsamling af prøver som led i længerevarende tidsserier, hvor prøver udtages gentagne gange fra de samme lokaliteter og til samme videnskabelige formål over flere feltsæsoner.
I sådanne tilfælde kan krav om særskilt tilladelse og administrativ behandling for hver enkelt prøvetagning medføre en betydelig administrativ og økonomisk belastning.
Det kan på den baggrund overvejes, om bekendtgørelsen kan give mulighed for, at én tilladelse – hvor det vurderes relevant – kan omfatte gentagen prøvetagning fra samme lokalitet og til samme videnskabelige formål over flere feltsæsoner, for eksempel i forbindelse med forskningsprojekter baseret på længerevarende tidsserier.
GEUS står gerne til rådighed for en eventuel uddybning af ovenstående bemærkning.

Med venlig hilsen
Signe Bech Andersen
Statsgeolog Glaciologi og klima
GEUS

image1.jpg
G EUS




